**Gruppeoppgave: Å starte eget parti**

Del inn i grupper. Dere skal starte et eget parti. Tenk over hvordan partiet stiller seg i forhold til spørsmål om;

* Helse og omsorg
* Utdanning og oppvekst
* Miljø (nasjonalt og globalt)
* Arbeidsliv
* Økonomisk politikk (skatter, avgifter)
* Innvandring
1. Finn et passende navn på partiet. Lag et utkast til en logo for partiet som skal vise hvilke saker dere er opptatt av. Lag eventuelt et slagord som dere synes passer for partiet.
2. Diskuter hvor partiet ligger; høyresiden, venstresiden eller i midten. Hvilke av dagens partier er dere mest lik/ulik?
3. Hvem mener dere er naturlig målgruppe for partiet – hva slags type medlemmer tenker dere at partiet har (unge, eldre, utdanningsnivå, bosted (by eller bygd)? Hvorfor mener dere at disse vil bli medlemmer av partiet? Hvordan vil dere få folk til å bli medlemmer av partiet? Lag en plan for hvordan dere skal verve medlemmer og vise dere fram i mediene.
4. Presenter partiet for de andre gruppene.
5. Partiene skal møtes i debatt. Diskuter temaene på neste side og velg en representant for partiet som skal delta i debatten.

**Partilederdebatt.**

Utsagnene under vil bli stilt i debatten. Forklar kort hvor partiet står i de ulike sakene. Argumenter for partiets syn.